jkorsvik/nowiki_second_scrape_merged huggingface dataset:
Kunståret 2005

Kunståret 2005 er en oversikt over hendelser, fødte og avdøde kunstnerpersonligheter i 2005.


== Hendelser ==
Europeisk kulturhovedstad var Cork.
Sara Arrhenius blir sjef for Bonniers konsthall i Stockholm.


== Verk ==


=== Byggverk ===
Grüne Zitadelle von Magdeburg ferdigstilles av blant annet Peter Pelikan etter posthume tegninger av Friedensreich Hundertwasser.


== Utstillinger ==
"More ! than This – Negotiating realities", den tredje Göteborgs Internationella Konstbiennal.


== Priser ==
Anders Jahres kulturpris
Hovedprisvinnere
Jens Johannessen, maler
Håkon Bleken, maler
Juniorprisvinnere
Sverre Koren Bjertnæs, maler
Christoffer Fjeldstad, maler
Caldecott-medaljen: Kevin Henkes for Kitten's First Full Moon
Eckersbergmedaljen:
Jørgen Michaelsen, billedhugger
Henning Christiansen, billedhugger
Ellen Hyllemose, billedhugger
Tal R, maler
Per Bak Jensen, maler
Vibeke Mencke Nielsen, maler
Prins Eugen-medaljen:
Olle Ohlsson, sølvsmed
Åke Pallarp, maler
Gert Wingårdh, arkitekt
A K Dolven, norsk kunstner
Olafur Eliasson, dansk skulptør.
Ingeborg og Per Palle Storms ærespris:
Arne Vinje Gunnerud
Kari Rolfsen
Turnerprisen tildeles Simon Starling.
Wynneprisen: Jenny Sages for The road to Utopia


== Fødsler ==


== Dødsfall ==
3. januar – Will Eisner, amerikansk tegneserieskaper (87) (født 1917)
17. februar – Rolf Lidberg, svensk kunstner, botaniker og forfatter ("troll-kunstner") (74) (født 1930)
27. februar – Jörgen Fogelquist, svensk kunstner (77) (født 1927)
14. mars – Anne Lise Knoff, norsk kunstner (67) (født 1937)
17. mars – Czesław Słania, polsksvensk frimerkegravør (83) (født 1921)
22. april – Eduardo Paolozzi, britisk popkunstner (81) (født 1924)
23. april – Romano Scarpa, italiensk tegneserieskaper (77) (født 1927)
23. mai – Björn Rönnquist, svensk kunstner og glasskunstner (56) (født 1948)
4. oktober – Simon Spierer, sveitsisk kunstsamler og mesen (født 1926)
23. november – Ingvil Aarbakke, norsk kunstner (35) (født 1970)
Nils G. Stenqvist, svensk grafiker, maler og skulptør (født 1934)
Lennart Lannfjäll, svensk TV-produsent og kunster (født 1933)
Vejle Fjord

Vejle Fjord er en ca. 22 km lang fjord i Østjylland i Danmark. Den strekker seg fra byen Vejle i vest til munningen i Kattegat, mellom Trelde Næs på sørsiden og Juelsminde på nordsiden.
Like øst for Vejle krysses fjorden av motorvei E45 via Vejlefjordbroen.


== Eksterne lenker ==
(en) Vejle Fjord – kategori av bilder, video eller lyd på Commons
Nubafjellene

Nubafjella er en fjellkjede i Kordofan, en region i Sudan. Fjellene er mellom 500 og 1325 meter høye, og dekker et område på rundt 6 200 km². 


== Klima ==
Klimaet i fjellene er tørt, men de er fruktbare sammenlignet med det omkringliggende området. Det faller mellom 400 og 800 millimeter regn i året, slik at det kan dyrkes mat og kan nyttes som beiteområde. Regntiden varer fra midten av mai til midten av oktober. 
Det er nesten ingen veier i fjellområdet, så de fleste landsbyene kan bare nås til fots på eldgamle stier.


== Folk ==
Innbyggerne i Nubafjellene hører til mange ulike folkegrupper med ulik språk og kultur. De blir gjerne omtalt som «nubafolk», men denne benevnelsen brukes også om nubaýer, de «svarte» eller urfolkene i fjellene. De ulike folkegruppene lever om hverandre, og det er ikke uvanlig med blandingsekteskap.
Islam er hovedreligionen og arabisk det vanligste språket, som blir brukt som lingua franca i området. Også kordofanske språk blir brukt.
I tillegg til nubaýer finnes her også arabiske folkegrupper, særlig baggaraýer, og andre folk som har kommet fra det vestlige Sudan. Mens nubaýane tradisjonelt har dyrket jorda, har baggaraýene værtnomader som har holdt kyr, men disse er i dag også hovedsakelige bofaste.


== Historie ==
Det historiske Taqaliriket lå i Nubafjellene.
Fra midten av 1980-åra til undertegningen av våpenhvileavtalen har området vært hard rammet av borgerkrigene i Sudan. Befolkningen i området har hovedsakelig støttet Sør-Sudans frigjøringshær. Området har vært under direkte styre av sentralmyndighetene i Khartoum, og Naivasha-avtalen ga ikke området anledning til å bestemme sin fremtidige status gjennom deltakelse i Folkeavstemningen om uavhengighet i Sør-Sudan. Det skal i stedet holdes «folkelige konsultasjoner» for å avgjøre spørsmålet, sammen med hele regionen Kordofan.


== Eksterne lenker ==
«Sudan på 'norgeskartet'» (forsvarsnett.no)
«Nuba-fjellenes gjemte skjebner» (Leger uten grenser)
Kunståret 2004

Kunståret 2004 er en oversikt over hendelser, fødte og avdøde kunstnerpersonligheter i 2004.


== Hendelser ==
Europeisk kulturhovedstad var Genova og Lille.


== Verk ==


=== Skulpturer ===
Bronsebysten Bodhi av Fredrik Wretman avdukes i august.


== Utstillinger ==


== Priser ==
Caldecott-medaljen: Mordicai Gerstein for The Man Who Walked Between the Towers
Eckersbergmedaljen:
Martin Erik Andersen, billedhugger
Olafur Eliasson, billedhugger
Søren Jensen, billedhugger
Claus Carstensen, maler
Leif Kath, maler
Kulturministeriets Illustratørpris: Helle Vibeke Jensen for Hør her stær!
Prins Eugen-medaljen:
Kajsa Mattas, skulptør
Hans Wigert, maler og grafiker
Kerstin Öhlin-Lejonklou, sølvsmed
Kristian Gullichsen, finsk arkitekt
Hreinn Fridfinnsson, islandsk kunstner
Turnerprisen: Jeremy Deller
Thorvald Bindesbøll-medaljen: Ole Jensen, designer
Ulrik Hendriksens minnestipend: Victor Lind
Wynneprisen: George Tjungurrayi


== Dødsfall ==


== Referanser ==


== Eksterne lenker ==
(en) 2004 in art – kategori av bilder, video eller lyd på Commons
Guillaume Cornelis van Beverloo

Guillaume Cornelis van Beverloo (født 3. juli 1922 i Liège i Belgia, død 5. september 2010 i Auvers-sur-Oise i Frankrike) var bedre kjent under sitt pseudonym Corneille, var en nederlandsk kunstner.
Corneille ble født i Belgia selv om hans foreldre var nederlandske og flyttet tilbake til Nederland da han var 12 år gammel. Han studerte kunst ved Kunstakademiet i Amsterdam, Nederland. Han var en av grunnleggerne av REFLEX-bevegelsen i 1948 og i 1949 var han også en av grunnleggerne av COBRA-bevegelsen, som har hatt stor innflytelse på skandinavisk kunst. Han var aktiv innenfor denne gruppen fra begynnelsen, ikke bare når det gjaldt maleri, men også publisering av poesi i Cobra-magasinet. 
Han var medstifter av Experimentele Groep i Nederland. Frem til sin død både bodde og arbeidet Corneille i Paris, og han gjorde flere besøk til Israel der han jobbet med Jaffa Atalier. Han døde i Auvers-sur-Oise, Frankrike, i oktober 2010, i en alder av 88 år.


== Referanser ==
Farooq Leghari

Farooq Leghari (født som Sardar Farooq Ahmed Khan Leghari, den 29. mai 1940 i Choti Zareen, Punjab-distriktet, død 20. oktober 2010 av hjertestans) var den åttende presidenten i Pakistan fra 14. november 1993 til 2. desember 1997. 
Han sluttet seg til Pakistan Peoples Party. Han ble satt i husarrest flere ganger under det militære regimet til general Muhammad Zia-ul-Haq. Hans eldste sønn, Jamal Leghari ble i 2010 valgt inn i Senatet for Pakistan. Hans datter Faryal Leghari er analytiker og forsker som arbeider for Security & Terrorism Studies ved Gulf Research Center i Dubai. Leghari døde den 20. oktober 2010 i Rawalpindi på grunn av en hjertesykdom. Han ble operert ved Combined Military Hospital i Rawalpindi på tidspunktet for hans dødsfall.


== Referanser ==
Tom Bosley

Tom Bosley (født 1. oktober 1927 i Chicago, USA, død 19. oktober 2010) var en amerikansk skuespiller, mest kjent for sin rolle som Howard Cunningham i den langvarige ABC-TV serien Happy Days. 
I tillegg opptrådte han på serier som Murder, She Wrote og Father Dowling Mysteries, og han hadde tittelrollen i den Pulitzer Prize-vinnende Broadway musikalen «Fiorello!», en rolle som i 1960 innbragte ham en Tony Award for beste opptreden i en musikal. Hans første filmrolle var i 1963, der han spilte en beiler til rollefiguren som ble spilt av Natalie Wood. Andre filmer inkluderer The World of Henry Orient, Divorce American Style, Yours, Mine and Ours og The Triangle Factory Fire Scandal. 
I 2010 dukket han opp i filmen The Backup Plan, der blant andre Jennifer Lopez var med, og dette var hans siste film-opptreden. I løpet av 1970-og 1980-tallet, gjorde Bosley flere reklamefilmer for Happy Sandwich og for søppelsekker.


== Referanser ==


== Eksterne lenker ==
(en) Tom Bosley på Internet Movie Database 
(sv) Tom Bosley i Svensk Filmdatabas 
(da) Tom Bosley på Scope 
(fr) Tom Bosley på Allociné 
(en) Tom Bosley på AllMovie 
(en) Tom Bosley hos Turner Classic Movies 
(en) Tom Bosley hos The Movie Database 
(en) Tom Bosley hos Internet Broadway Database 
(en) Tom Bosley hos Behind The Voice Actors
Shoya Tomizawa

Shoya Tomizawa (født 10. desember 1990, død 5. september 2010) var en japansk racer på motorsykkel. 
Etter en karriere i All Japan Road Race Championship, byttet han til MotoGP, og han deltok i 250cc-klassen i løpet av 2009. I 2010-sesongen kjørte han i den nyopprettede Moto2 -lassen. Tomizawa ble født i Asahi i Chiba. Han begynte med motorsykkelracing i en alder av tre år i 1994, og han begynte med minisykler rundt 2001. 
Etter at han hadde bestått eksamen fra high school i mars 2009, ble Tomizawa rekruttert av det nye laget til CIPMOTO-GP250 Team og han var med på hans første internasjonale motorsykkelløp senere dette året og endte på 17.-plass som beste resultat.


== Referanser ==


== Eksterne lenker ==
Offisielt nettsted 
(en) Shoya Tomizawa – kategori av bilder, video eller lyd på Commons 
(en) Shoya Tomizawa – MotoGP
Lê Thái Tổ

Keiser Lê Thái Tổ (hán tự: 黎太祖; født 1384 eller 1385, død 1433), født Lê Lợi (黎利), var en vietnamesisk keiser og grunnleggeren av Lê-dynastiet. Fra 1418 ledet han en vietnamesisk motstandsbevegelse mot den fjerde kinesiske okkupasjonen av landet under Yongle-keiseren, som hadde begynt i 1407, fram til han drev det kinesiske Míng-dynastiets styrker ut i 1427. Lê Lợi er en av de mest kjente vietnamesere fra denne tidsperioden, og er en av landets største nasjonalhelter.


== Referanser ==
Jingzhou (Jingzhou)

Jingzhou (kinesisk: 荆州区; pinyin: Jīngzhōu Qū) er et bydistrikt i byprefekturet Jingzhou i provinsen Hubei i Folkerepublikken Kina.
Arealet er på 1 046 km² og befolkningen på 570 000 innbyggere.


== Historie ==
Jingzhou er en meget gammel by, og var i sin tid hovedstad for kongedømmet Chu i vår- og høstannalenes tid. Men den nåværende bymuren er på langt nær så gammel. Zhang Juzheng fra Mingdynastiets tid bodde her, og hans residens er bevart. 


== Samferdsel ==


=== Tog ===
Hankou–Yichang-høyhastighetsjernbane, åpnet i 2012, løper gjennom området og har stasjon der.


== Eksterne lenker ==
Lokalregjeringens hjemmesider
Songzi

Songzi (kinesisk: 松滋; pinyin: Sōngzī) er et byfylke i byprefekturet Jingzhou i provinsen Hubei i Folkerepublikken Kina.
Befolkningen var på 896 800 innbyggere i 1999.


== Referanser ==


== Eksterne lenker ==
Lokalregjeringens hjemmesider
Wujiagang

Wujiagang (kinesisk: 伍家岗区; pinyin: Wǔjiāgǎng Qū) er et bydistrikt i byprefekturet Yichang i provinsen Hubei i Folkerepublikken Kina. 
Arealet er på 69 km² og folketallet på 140.000 innbyggere.
Per Terje Markussen

Per Terje Markussen (født 1. april 1959 i Drammen) er en tidligere norsk bandy- og fotballspiller fra Mjøndalen. Han representerte Mjøndalen Idrettsforening i hele sin karriere. Markussen debuterte for det norske landslaget i bandy i 1978 og fikk totalt 50 landskamper. I fotball spilte han to landskamper, mot Sveits i 1986 og mot Tyrkia i 1987. Han spilte dessuten ti kamper for U21-landslaget. Han ble norsk mester i bandy i 1979, 1980, 1982 og 1984.


== Referanser ==


== Eksterne lenker ==
(en) Per Terje Markussen – Transfermarkt 
(en) Per Terje Markussen – EU-Football.info 
(no) Per Terje Markussen – Norges Fotballforbund
Kofi Busia

Kofi Abrefa Busia (født 11. juli 1913 i Wenchi, død 28. august 1978 i Oxford) var statsminister i Ghana fra 1. oktober 1969 til 13. januar 1972. 
Han fikk sin første skolegang på en metodistskole i hjembyen, gikk deretter på skole i Cape Coast og fortsatte på lærerskolen Wesley College i Kumasi i 1931-1932. Han ble deretter lærer på videregående skole i Achimota i Accra. Her fortsatte han å studere historie og tok en grad via fjernundervisning fra University of London. Deretter reiste han til Oxford og ble den første afrikanske student der og tok bachelorgrad og senere mastergrad. I 1947 tok han doktorgrad i sosialantropologi på en avhandling med tittelen The position of the chief in the modern political system of Ashanti: a study of the influence of contemporary social changes on Ashanti political institutions.
Kofi Busia ble den første afrikaner til å ha en lærestol ved Gullkystens universitet. Men han ble valgt inn i den lovgivende forsamling i 1961 og året etter ble han leder for et politisk parti som senere gikk sammen med andre partier til United Party. Dermed ble han leder for opposisjonen mot Kwame Nkrumah. Da han følte seg i livsfare, flyktet han fra Ghana og i 1959 ble han professor i sosiologi og Afrikas kultur ved Universitetet i Leiden. Fra 1962 til 1963 var han ved St Antony's College (Oxford).
Da Nkrumahs regjering ble kastet av hæren i Ghana, returnerte Busia til sitt hjemland. Her jobbet han først innen lærerutdanning, men da det igjen ble lov å drive med politikk, ble han igjen engasjert. Sammen med venner fra tidligere politisk aktivitet dannet han Progress Party (Ghana). Ved valget i 1969 fikk partiet 103 av 104 mandater, noe som banet vei for ham til å bli statsminister i landet. 


== Referanser ==


== Eksterne lenker ==
Om Kofi Busia hos Ghana-pedia
Dangyang

Dangyang (kinesisk: 当阳; pinyin: Dāngyáng) er et byfylke i byprefekturet Yichang i provinsen Hubei i Folkerepublikken Kina.
Befolkningen var på 494 566 innbyggere i 1999.


== Referanser ==


== Innbyggere ==
Lokalregjeringens hjemmesider
Kelly Ayotte

Kelly A. Ayotte (født 27. juni 1968 i Nashua i New Hampshire) er en amerikansk politiker for Det republikanske parti. Hun representerte New Hampshire i USAs senat fra 2011 til 2017. Hun stilte til gjenvalg i 2016, men tapte for demokratenes kandidat Maggie Hassan.
Ayotte var New Hampshires justisminister fra 2004 til 2009.


== Referanser ==


== Eksterne lenker ==

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Kjemiåret

Kjemiåret (IYC 2011) vil belyse kjemiens betydning for menneskeheten. Markeringer i løpet av året 2011 vil koordineres av IUPAC, International Union of Pure and Applied Chemistry og UNESCO, United Nations Educational, Scientific, and Cultural Organization.


== Motto ==
Motto for IYC2011 er "Chemistry–our life, our future".


== Arrangementer ==
IYC2011 arrangementer organiseres av internasjonale kjemi-organisasjoner som American Chemical Society, Royal Society of Chemistry, Brazilian Chemical Society, Society of Chemical Industry og Royal Australian Chemical Institute, og av regionale kjemiforeninger som European Association for Chemical and Molecular Sciences og Federation of African Societies of Chemistry.


== Eksterne lenker ==
Hjemmeside Arkivert 8. oktober 2011 hos Wayback Machine.
Viersigdvikler

Viersigdvikler (Ancylis subarcuana) er en sommerfugl i gruppen av viklere (Tortricidae).  


== Utseende ==
En liten til middelsstor (vingespenn 11-15 millimeter) vikler med noe sigdformede framvinger (mindre tydelig enn hos en del andre sigdviklere). Forvingen er lys langs framkanten med korte, hvite skråstreker ved vingespissen, ellers for det meste gråbrun, men med en lysgrått felt avgrenset av en S-formet linje ved bakkanten. Bakvingen er hvit. Arten ligner på de andre sigdviklerne som lever på selje, stor seljesigdvikler og liten seljesigdvikler.


== Levevis ==
Larvene utvikler seg mellom to sammenspundne blader av selje (Salix caprea) eller krypvier (Salix repens).
De voksne sommerfuglene flyr fra mai til august, muligens har de to generasjoner hvert år.


== Utbredelse ==
Arten finnes i Mellom- og Nord-Europa fra Romania og nordover. I Norge er den utbredt nord til Troms.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
delgruppe Enarmoniini
slekt Ancylis Hübner, 1825
viersigdvikler, Ancylis subarcuana (Douglas, 1847)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Ancylis subarcuana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) viersigdvikler i Global Biodiversity Information Facility 
(no) viersigdvikler hos Artsdatabanken 
(sv) viersigdvikler hos Dyntaxa 
(en) viersigdvikler hos Fauna Europaea 
(en) viersigdvikler hos NCBI 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Kraftfestivalen

Kraftfestivalen er en musikk- og kulturfestival som avholdes i Askim kommune i Østfold i august hvert år. Festivalen ble startet av kameratene Håvard Lippestad og Harald Berg og ble første arrangert i 1995. Det første året sto hovedsakelig lokale band for underholdningen. I 1996 booket festivalen sin første nasjonale stjerne Ole Paus. Senere har festivalen fått besøk av en lang rekke kjente band og artister som Vamp, Postgirobygget, Dance with a Stranger, Hellbillies, Henning Kvitnes, Di Derre, Anne Grete Preus, deLillos og Lava. Festivalens store høydepunkt er åpningskonserten som avholdes i turbinhallen på Kykkelsrud kraftverk.
I januar 2011 overtok Tommy Leret og Ronny Bergersen driften av Kraftfestivalen etter Kristian Aartun som hadde drevet festivalen siden 2007. Kraftfestivalen 2013 arrangeres fra 8. til 12. august.


== Referanser ==


== Eksterne lenker ==
Offisielt nettsted
Ytre Namdal videregående skole

Ytre Namdal videregående skole er en offentlig videregående skole på Rørvik i Nærøysund kommune i Ytre Namdal. Skolen har ca. 300 elever og 80 ansatte. Den ble etablert i 1954 som realskole.
Linjer ved skolen er akvakultur (naturbruk), bygg- og anleggsteknikk, helse- og sosialfag, restaurant- og matfag, service og samferdsel, studiespesialisering og teknikk og industriell produksjon. 
Ytre Namdal fagskole, med sin nautiske linje, utdanner skipsoffiserer på fire ulike sertifikatnivå og omfattes av Ytre Namdal videregående skoles eksterne drift.Skolen kan føres tilbake til etableringen av Rørvik statsrealskole med korrespondansegymnas i 1954. I 1972 ble den en fylkeskommunal videregående skole.


== Referanser ==


== Eksterne lenker ==
Offisielt nettsted
Sheila Frahm

Sheila Sloan Frahm (født 22. mars 1945 i Colby i Kansas) er en amerikansk politiker som representerer Det republikanske parti. Hun satt i USAs senat fra 11. juni til 6. november 1996 for delstaten Kansas. Hun ble utnevnt til senator av delstatens guvernør Bill Graves, etter at Bob Dole ga seg i et forsøk på å bli USAs neste president. Frahm stilte til valg for å sitte en hel periode, men tapte i primærvalget for Sam Brownback.
Frahm var viseguvernør i Kansas fra 1995 til 1996.


== Referanser ==


== Eksterne lenker ==
(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
Trollheggsigdvikler

Trollheggsigdvikler (Ancylis unculana) er en sommerfugl i gruppen av viklere (Tortricidae).  


== Utseende ==
En middelsstor (vingespenn 13-18 millimeter) vikler med sigdformede forvinger. Arten ligner mye på den vanligere arten vikkesigdvikler (Ancylis badiana) men har i motsetning til denne et markert, rødlig fargeskjær. Forvingens grunnfarge er gråhvit, ved bakkanten er den en stor, oval, mørkt rødbrun flekk. Vingespissen er brunrød. Bakvingen er gråhvit.


== Levevis ==
Larvene utvikler seg mellom to sammenspundne blader av trollhegg (Frangula alnus) og geitved (Rhamnus catharticus). De voksne sommerfuglene flyr i juni-juli.


== Utbredelse ==
Den er utbredt i Europa, unntatt lengst i nord og sørøst, og finnes også i det nordlige Asia. I Norge er den funnet langs kysten vest til Vest-Agder. Arten er sjelden og blir vurdert som Nær truet (NT) i Norsk rødliste for arter fra 2010.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
delgruppe Enarmoniini
slekt Ancylis Hübner, 1825
trollheggsigdvikler, Ancylis unculana (Haworth, 1811)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Ancylis unculana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) trollheggsigdvikler i Encyclopedia of Life 
(en) trollheggsigdvikler i Global Biodiversity Information Facility 
(no) trollheggsigdvikler hos Artsdatabanken 
(sv) trollheggsigdvikler hos Dyntaxa 
(en) trollheggsigdvikler hos Fauna Europaea 
(en) trollheggsigdvikler hos NCBI 
(en) Kategori:Ancylis unculana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Carl-Erik Schulz

Carl-Erik Schulz (født 26. august 1946 i Oslo, død 30. november 2008 i Cape Town) var en norsk professor, engasjert på den politiske venstresiden.
Han var en av de profilerte personer i ml-bevegelsen på 1970-tallet, og stilte blant annet som formannskandidat for Rød Front i Det Norske Studentersamfund i Oslo. Der vant han valget i desember 1969. Dermed innledet hans styre den lange Rød Front-perioden i DNS på 1970- og deler av 1980-tallet. Senere var han talsmann for Rød Valgallianse og bidragsyter i avisen Klassekampen.
Schulz var professor i sosialøkonomi tilknyttet Universitetet i Tromsø i mer enn 20 år.
Senere ble han ansatt ved Institutt for internasjonale miljø- og utviklingsstudier/Noragric ved Universitetet for miljø- og biovitenskap i Ås. Han var på oppdrag for Norges forskningsråd i Cape Town i Sør-Afrika da han døde i en fallulykke under en tur på det kjente fjellet Table Mountain.


== Bilbiografi ==
(no) Publikasjoner av Carl-Erik Schulz i forskningsdokumentasjonssystemet CRIStin
Oljepengene – kan de brukes? (red.) Oktober forlag (1981) ISBN 82-7094-290-1
Gir Europeisk union lavere arbeidsløshet? (red) Nei til EF, Oslo (1993) ISBN 82-91026-14-9
Norge og EF's økonomiske og monetære union,  Nei til EF, Oslo (1993) ISBN 82-91026-15-7


== Referanser ==